10259004 | Jaarboeke 2017 | Universiteit van Pretoria
Program: MDietetics. (Gedoseer)
10259004 Fakulteit Gesondheidswetenskappe Duur van studie: 2 jaar Totale krediete: 200
Vir die gedoseerdeleergangkomponent, moet ’n student ’n totaal van 40 krediete kernmodules neem en ’n totaal van 20 krediete uit die keusemodules kies. Enige spesifieke module word aangebied op voorwaarde dat ’n minimum aantal studente soos deur die departementshoof en die Dekaan bepaal, daarvoor registreer. Studente moet die departementshoof sowel as die inligting oor die leerplanne van die modules raadpleeg ten einde ’n sinvolle program saam te stel. Die Departement se nagraadse brosjure moet ook geraadpleeg word.
- Behoudens die bepalings van Algemene Regulasie G.62 is minstens 'n Baccalaureusgraad in Dieetkunde/Mensvoeding asook registrasie as dieetkundige by die Raad vir Gesondheidsberoepe van Suid-Afrika 'n vereiste.
- Minstens een jaar heeltydse praktiese ondervinding word vereis ná verwerwing van die kwalifikasie wat toelating tot die magisterstudie verleen.
- Studente word op grond van vorige akademiese prestasie gekeur.
(TNM 802) Toegepaste navorsingsmetodologie 802 of 'n gelykwaardige module moet bevredigend bygewoon word.
'n Finale punt van minstens 50% word vereis om in die gedoseerde leergang te slaag. Minstens 50% word vereis om in die skripsie te slaag.
Die graad word met lof toegeken aan ’n student wat ’n gemiddelde van minstens 75% in die gedoseerde leergang behaal het asook minstens 75% in die skripsie.
Miniverhandeling: Dieetkunde 896
Gevorderde navorsing en voedingsepidemiologie 870
Dieetverwante nie-oordraagbare leefstylsiektes 817
Vroeë kindervoedingintervensie 874